met hoen toebehoirten ende dat sij hoen ouders hadden hoen seggen
dat theerscap van wezemale die haefscout alle weeghe
gehadt en gehaven hadden van lieden die have onder hen te
wezemale hadden ende sonder wittich oir storven Ende all
hadt oic also geweest dat die liede buten wesemale afflivich
worden So bleeff nochtan de have die sij te wezemale
achter lieten den voirs heerscap van wezemale dragen en
vort
nye
tuygende de voirs iiii goide cnapen dat sij niet en wisten dat
hen dat met enigen scepen brieven van loeven oft testamente
ontoghen is geweest Soe wale nochtan dat enige psoene
dair jegen scepen brieve gemaict hadden om die have den
heerscap van wezemale dair mede tontrecken
Item droegen noch de selve iiii getuygen dat hen kenlic was
dat de goede nede geseten omtrint de plaetse tot westerle brieve
hebben dat sij aen mijns jonchrn oudervader van wezemale trecht
vander haefscouten voirs affgecocht hebben Item vercleerde en
tuyghden de voirs iiii goede cncpen boven tghetuychnisse voirscr
dat hen cleer en kenlic ware dat de jonchr van wezemale trecht
vander voirs haeffscouten also wale tot wezemale als tot herssel
en tot westerle gehadt en gehaven hadde Ende alle dese punten
voirscreven hebben jan van gheele willem storre willem van kelfs
henric vanden hoegen huys hubrecht elzenbijl henric van gheele
ende jan stessens op hoen eedt ten heiligen gedragen
Item tuyghden noch voert op hoen eet ten heiligen willem
van kelfs jan van gheele henric van gheele en jan stessens dat
hen wael kenlic was dat theerscap van wezemale voirmails trecht
vander haeffscout voirscr gehadt en gehaven hadde van schapen die
il henric van op de brugge lantdeecken van loeven ter tijt dat hij
afflivich waert tot wezemale gaende hadde
Item noch tuyghden ende droegen willem van kelfs en willem van
storre dat hen kenlich was dat de het wilen van watlant